b'\n_START_ARTICLE_\nAlexander Rybak\n_START_SECTION_\nBakgrunn\n_START_PARAGRAPH_\nAlexander Rybak er s\xc3\xb8nn av Natalia Valentinovna Rybak (f\xc3\xb8dt 1959), som spiller piano, og Igor Alexandrovitsj Rybak (f\xc3\xb8dt 1954), som spiller fiolin. Familien bodde i Den hviterussiske SSR frem til Alexander var fire \xc3\xa5r, da familien flyttet til Nesodden i Akershus. Etternavnet har sitt opphav fra den hviterussiske yrkestittelen rybak \xe2\x80\x93 \xc2\xabfisker\xc2\xbb, som er avledet fra ryba, \xc2\xabfisk\xc2\xbb.\n_START_SECTION_\nTidlig karriere\n_START_PARAGRAPH_\nAlexander Rybak har spilt fiolin og piano siden han var fem \xc3\xa5r gammel, men han valgte etter hvert \xc3\xa5 konsentrere seg mest om fiolinen. Rybak \xc3\xb8vde p\xc3\xa5 fiolin sammen med sin far Igor Rybak helt til han ble ten\xc3\xa5ring, da begynte han \xc3\xa5 studere hos professor Isaac Schuldman ved Norges musikkh\xc3\xb8gskole. Han spilte i den perioden ogs\xc3\xa5 for Vivaldi-orkesteret (ledet av hans far) og Barrat Dues Juniororkester.\n_START_SECTION_\nPerioden 2000\xe2\x80\x932008\n_START_PARAGRAPH_\nI perioden fra 2000 til 2003 var Rybak elev hos fiolinisten, dirigenten og pedagogen Alf Richard Kraggerud, som ble etterfulgt av studier hos Eileen Siegel, 3. konsertmester i Oslo-filharmonien, og hos Lena Rist-Larsen, fiolinpedagog og norgesmester i trekkspill. Han har ogs\xc3\xa5 hatt timer og masterklasser med blant andre Piotr Janowski, Ole B\xc3\xb8hn, Henning Kraggerud, Ilya Konovalov, Mauricio Fuks, Detlef Hahn, Geir Inge Lotsberg, Eduard Gratch, Roland Vamos og Harald Aadland._NEWLINE_Sommeren 2002 fikk Rybak et stipend i form av et gratis kurs i Meadowmount School of Music i New York, der han studerte under Stephen Shipps. Der ble han valgt til \xc3\xa5 gjennomf\xc3\xb8re en masterclass med Pinchas Zukerman. I perioden 2002\xe2\x80\x932005 studerte Rybak ved musikklinjen til Rud videreg\xc3\xa5ende skole i B\xc3\xa6rum._NEWLINE_Alexander Rybak har v\xc3\xa6rt med p\xc3\xa5 flere norske kurs og festivaler, blant andre Valdres Sommersymfoni og den internasjonale Hemsedal-festivalen for dansere og musikere der Rybak deltok som en av musikerne. Han har v\xc3\xa6rt konsertmester ved Halsn\xc3\xb8ys symfoniprosjekt sommeren 2004 og solist med flere orkestre som Minsk kammerorkester og Kringkastingsorkestret. Han har v\xc3\xa6rt p\xc3\xa5 turn\xc3\xa9 i blant annet Chicago, Spania, Russland og Polen._NEWLINE_Rybak har opptr\xc3\xa5dt sammen med Arve Tellefsen, Morten Harket, Stephen Ackles og Knutsen & Ludvigsen, ofte sammen med Thomas Stanghelle. H\xc3\xb8sten 2005 uroppf\xc3\xb8rte Rybak den unge komponisten Daniel Thornhills fiolinkonsert Musica Avventurosa sammen med orkesteret Ung Symfoni i Korskirken i Bergen.\n_START_SECTION_\nTalentkonkurranser\n_START_PARAGRAPH_\nRybak ble sl\xc3\xa5tt ut tidlig da han deltok i talentprogrammet Idol p\xc3\xa5 TV 2 i 2005. Men h\xc3\xb8sten 2006 vant han talentkonkurransen Kjempesjansen p\xc3\xa5 NRK1. Tre \xc3\xa5r tidligere ble han vraket fra den samme konkurransen fordi NRK og programleder Dan B\xc3\xb8rge Aker\xc3\xb8 da vurderte ham som \xc2\xablitt for spe og litt for ung\xc2\xbb._NEWLINE_Sommeren 2008 ble Rybak kjent p\xc3\xa5 Nordvestlandet, da han som omreisende trubadur p\xc3\xa5 \xc3\xb8yene Valder\xc3\xb8y, Vigra, Giske og God\xc3\xb8y tilb\xc3\xb8d seg \xc3\xa5 spille huskonsert mot mat og overnatting. Det var p\xc3\xa5 Giske l\xc3\xa5ten \xc2\xabFairytale\xc2\xbb ble til sommeren 2008._NEWLINE_I 2008 var Rybak med p\xc3\xa5 barneplaten Magiske kroker & hemmeligheter produsert av Linn Sk\xc3\xa5ber og Jacob Young, med sangen \xc2\xabVinteren er her\xc2\xbb. Elisabeth Andreassen inviterte i november samme \xc3\xa5r med seg Rybak p\xc3\xa5 en turn\xc3\xa9 i 2009 med sanger fra hennes plate Spellemann, med musikk fra b\xc3\xa5de Norge og Sverige med inspirasjon av folketoner.\n_START_SECTION_\nMelodi Grand Prix 2009\n_START_PARAGRAPH_\nRybak var en av 21 deltakere i Melodi Grand Prix 2009, og han deltok i delfinale 3 i Grenlandshallen i Skien l\xc3\xb8rdag 7. februar. Der tok han seg videre til finalen i Oslo Spektrum l\xc3\xb8rdag 21. februar. Rybak deltok med sin egenkomponerte \xc2\xabFairytale\xc2\xbb akkompagnert av Hallgrim Hanseg\xc3\xa5rd, Torkjell B\xc3\xb8rsheim og Sigbj\xc3\xb8rn Rua fra dansegruppen \xc2\xabFrikar\xc2\xbb samt st\xc3\xb8ttevokalistene Jorunn Hauge og Karianne Kj\xc3\xa6rnes._NEWLINE__NEWLINE_P\xc3\xa5 forh\xc3\xa5nd var Rybak den store favoritten til \xc3\xa5 vinne den norske finalen, og han innfridde favorittstempelet. Med n\xc3\xa6rmere 750\xc2\xa0000 stemmer \xe2\x80\x93 over 600\xc2\xa0000 flere enn Tone Damli Aaberge p\xc3\xa5 andreplass \xe2\x80\x93 vant han den klareste seieren i konkurransens historie. \xc2\xabFairytale\xc2\xbb gikk ogs\xc3\xa5 rett til topps p\xc3\xa5 VG-lista og l\xc3\xa5 p\xc3\xa5 topp i ti uker \xe2\x80\x93 mer enn noen annen norsk Grand Prix-melodi._NEWLINE_Utdypende artikkel: Melodi Grand Prix 2009_NEWLINE__NEWLINE_Rybak har beskrevet sangen som en kj\xc3\xa6rlighetssang inspirert av f\xc3\xb8lelser for en tidligere kj\xc3\xa6reste. L\xc3\xa5ten er satt sammen av russisk-inspirerte ompa-rytmer og norsk folkemusikk. _NEWLINE_Utdypende artikkel: Fairytale\n_START_SECTION_\nEurovision Song Contest\n_START_PARAGRAPH_\nL\xc3\xb8rdag 16. mai 2009 vant Rybak den internasjonale finalen i Eurovision Song Contest med 387 poeng, noe som var ny poengrekord i konkurransen. Det norske bidraget fikk et poenggjennomsnitt p\xc3\xa5 9,44 poeng fra hvert land. Det var da den h\xc3\xb8yeste totalsummen konkurransens historie. 169 poeng skilte Norge fra Islands bidrag p\xc3\xa5 andreplass \xe2\x80\x93 en seiersmargin p\xc3\xa5 78 prosent flere poeng enn annenplassen var st\xc3\xb8rste seiersmarginen siden dagens poengsystem ble innf\xc3\xb8rt i 1975._NEWLINE_Utdypende artikkel: Eurovision Song Contest 2009_NEWLINE_Umiddelbart etter seieren i Eurovision Song Contest innledet Alexander Rybak en norgesturn\xc3\xa9. Hans konserter p\xc3\xa5 b\xc3\xa5de st\xc3\xb8rre og mindre steder i Norge ble utsolgt. Etter dette begynte Rybak p\xc3\xa5 en europaturn\xc3\xa9 sammen med Frikar dansekompani. Rybak holdt konserter i de fleste land i Europa, men flest i Russland, Finland og Sverige._NEWLINE__NEWLINE_Fredag 27. februar 2009 var Rybak gjest i programmet Fin fredag p\xc3\xa5 NRK Super, hvor han fremf\xc3\xb8rte melodien \xc2\xabI\'m Yours\xc2\xbb av Jason Mraz.  \xc2\xabFairytale\xc2\xbb ble lagt til som nummer ti p\xc3\xa5 listen over Higlights of the year 2009 p\xc3\xa5 YouTube.\n_START_SECTION_\nKontrovers om Lukasjenko\n_START_PARAGRAPH_\nRybak ble kritisert av KrFU for at han skulle ha hyllet den hviterussiske presidenten Aleksandr Lukasjenko. Russland-kjenneren Bj\xc3\xb8rn Nistad mente imidlertid at kritikken av Rybak var uberettiget, idet han benektet at Hviterussland var et diktatur. Rybak har uttalte selv i intervjuer at Lukasjenko \xc2\xabholder gatene rene\xc2\xbb, og at kun mennesker som har v\xc3\xa6rt i Hviterussland kan se forskjellen.\n_START_SECTION_\nEtter Eurovision-seieren\n_START_PARAGRAPH_\nSom f\xc3\xb8lge av europagjennombruddet fikk Rybak tilbud om \xc3\xa5 opptre i en rekke popul\xc3\xa6re tv-show i flere andre land. Han var s\xc3\xa6rlig ettertraktet i de russiskspr\xc3\xa5klige landene. Han underholdt under Ukrainas X-factor i 2011 med sin egen sang \xc2\xabNebesa evropy\xc2\xbb \xe2\x80\x93 en russisk versjon av \xc2\xabEurope Skies\xc2\xbb. H\xc3\xb8sten 2011 spilte Rybak inn flere sanger for Jaka to melodia p\xc3\xa5 polsk tv._NEWLINE_V\xc3\xa5ren 2011 var han deltaker i den svenske versjonen av Skal vi danse, Let\'s Dance, p\xc3\xa5 TV4. Rybak endte p\xc3\xa5 fjerdeplass i konkurransen._NEWLINE_V\xc3\xa5ren 2012 sto Rybak for pauseunderholdningen i b\xc3\xa5de den danske og den norske finalen av Melodi Grand Prix.\n_START_SECTION_\nMelodi Grand Prix 2018\n_START_PARAGRAPH_\nV\xc3\xa5ren 2018 vant han Melodi Grand Prix for andre gang, med sangen \xc2\xabThat\xe2\x80\x99s How You Write a Song\xc2\xbb. Rybak fikk dermed representere Norge for andre gang i Eurovision Song Contest 2018 i Lisboa. Der vant han semifinale 2, men endte til slutt som nummer 15 av 26 i finalen. "That\'s How You Write a Song" er produsert av Knut Bj\xc3\xb8rnar Asphol.\n_START_SECTION_\nTeater og film\n_START_PARAGRAPH_\nRybak hadde sin f\xc3\xb8rste st\xc3\xb8rre rolle som felespilleren i Oslo Nye Teaters oppsetning av musikalen Spelemann p\xc3\xa5 taket i 2007, og ble bel\xc3\xb8nnet med Heddaprisen for sin innsats._NEWLINE_Rybak har v\xc3\xa6rt med i den internasjonale oppsetningen av operamusikalen Some Sunny Night av Thomas Stanghelle, med regi av Daniel Bohr. Oppsetningen hadde forestillinger i Kina, Belgia og USA. H\xc3\xb8sten 2009 spilte Rybak selv hovedrollen som Ketil Moe, i en oppsetting i Lillesand som 10-\xc3\xa5rsmarkering etter Ketil Moes d\xc3\xb8d. H\xc3\xb8sten 2010 skulle Rybak spilt den samme rollen p\xc3\xa5 oppsettinger i Beijing og Wuhan i Kina. Kineserne avlyste imidlertid arrangementet som en reaksjon p\xc3\xa5 fredspristildelingen 2010 til Liu Xiaobo._NEWLINE_Rybak fikk rollen som fiolinspilleren Levi i den norske barnefilmen Yohan \xe2\x80\x93 Barnevandrer fra 2010. Levi var s\xc3\xb8nnen til Yussuf (spilt av Morten Harket) og stes\xc3\xb8nnen til sig\xc3\xb8ynerkvinnen Lexya (spilt av Aylar Lie)_NEWLINE_Rybak hadde stemmen til Hikken i den norske versjonen av animasjonsfilmen Dragetreneren (2011)._NEWLINE_I filmen Mummitrollet \xe2\x80\x93 Kometen kommer (2010) hadde Rybak stemmen til Mummitrollet.\n_START_SECTION_\nDiskografi\n_START_PARAGRAPH_\nSe ogs\xc3\xa5\xc2\xa0: Alexander Rybaks diskografi'